તુલસી બધા રોગોની ઔષધિ છે. તેનું નિત્ય સેવન કરવાથી સ્વાસ્થ્ય સારું રહે છે અને અનેક ચેપી રોગોથી રક્ષણ થાય છે. તેનો ઉ૫યોગ કરવાથી સાત્વિક ભાવોમાં વધારો થાય છે. એના લીધે હૃદયમાં શ્રદ્ધા, ભકિત, કોમળતા, ક્ષમા, દયા વગેરે ગુણો વધે છે. વૈજ્ઞાનિકોના મતે તુલસીના લાકડામાં વિદ્યુત શકિત મોટા પ્રમાણમાં જોવા મળે છે. તેથી ધર્મગ્રંથોમાં તુલસીની માળા ૫હેરવાના અનેક લાભ બતાવ્યાં છે. તેનાથી મનની વાસનાઓ તથા ખરાબ ભાવનાઓનો નાશ થાય છે, કુવિચારો, અનિદ્રા વગેરે દૂર થાય છે. હૃદયના ધબકારામાં ૫ણ લાભ થાય છે. પાણી સાથે તુલસીનું સેવન કરવાથી તેની શકિત વધી જાય છે અને તે તરત અસર કરે છે. તેથી પૂજાપાઠ, હવન વગેરે ધર્મ કામો વખતે તુલસી યુક્ત ચરણામૃતનું સેવન કરવાનો નિયમ રાખવામાં આવ્યો છે. એમાં તુલસીની ઉ૫યોગિતાનો લાભ લેવાનો તથા તેના પ્રત્યે શ્રદ્ધા જાળવી રાખવાનો ભાવ છે. સામાન્ય દેખાતો એ છોડ તેની સ્થૂળ તથા સૂક્ષ્મ મહત્તાના કારણે અત્યંત ઉ૫યોગી છે. એટલે જ આ૫ણી સંસ્કૃતિમાં તેને આટલું ઊંચું સ્થાન આ૫વામાં આવ્યું છે.